Stacer

Stacer, pe scurt, ar fi alternativa gratuită și open source pe care o are Linux-ul la cunoscutul software CCleaner. Dacă CCleaner este disponibil doar pe sistemele Microsoft, acest soft face vrăji doar pe Linux. Și ce vrăji!

Bine, aplicația aceasta nu este singura capabilă să monitorizeze și optimizeze distribuțiile Linux, asta este clar.

Este vital

Stacer este, din nou și doar în cazul Linux, alternativa la terminal. Poate fi folosit pentru optimizarea și monitorizarea distribuției pe care o utilizezi. Are funcții complexe, arată intuitiv și modern, cu alte cuvinte, este un „must have”. Sunt sigur că va deveni preferatul tuturor, nu doar al celor proaspăt intrați în familia Tux și care sunt familiarizați mai mult cu ustensile care dețin interfață grafică, decât cu terminalul.

Ce poate face?

Pin intermediul Stacer, în timp real, printre multe altele, poți:

vizualiza în timp real procesele care au loc sub capotă. Ba mai mult, le poți opri

îți poate oferi informații asupra resurselor folosite de PC (RAM, CPU, Disk, Network activity și CPU)

îți oferă posibilitatea de a curăța cache-ul sistemului de operare

îți permite să dezinstalezi aplicații

poți controla și aplicațiile care pornesc odată cu OS-ul

etc

Save

Instalare

Cea mai simplă modalitate de a instala acest soft este pe bază de “next”. Mai întâi trebuie descărcat de aici, ne referim la pachetul .deb. Pentru cei mai avansați, utilitarul poate fi instalat și prin intermediul terminalului. Tot ce trebuie să faceți este să scrieți cu atenție comenzile de mai jos.

sudo add-apt-repository ppa:oguzhaninan/stacer

sudo apt-get update

sudo apt-get install stacer

Eliminare aplicație



sudo apt remove –auto-remove stacer